CELEX: 32018D1945
Language: el
Date: 2018-12-10 00:00:00
Title: Απόφαση (ΚΕΠΠΑ) 2018/1945 του Συμβουλίου, της 10ης Δεκεμβρίου 2018, που τροποποιεί την απόφαση 2010/231/ΚΕΠΠΑ για περιοριστικά μέτρα κατά της Σομαλίας

11.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 314/61
               
            
         ΑΠΟΦΑΣΗ (ΚΕΠΠΑ) 2018/1945 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2018
         που τροποποιεί την απόφαση 2010/231/ΚΕΠΠΑ για περιοριστικά μέτρα κατά της Σομαλίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 26 Απριλίου 2010, το Συμβούλιο εξέδωσε την απόφαση 2010/231/ΚΕΠΠΑ (1).
                  
               
                     (2)
                  
                  
                     Στις 14 Νοεμβρίου 2018, το Συμβούλιο Ασφαλείας των Ηνωμένων Εθνών εξέδωσε την απόφαση 2444 (2018) η οποία προβλέπει ότι ένα από τα κριτήρια καταχώρησης δυνάμει της απόφασης 1844 (2008) είναι η εμπλοκή σε πράξεις ή η υποστήριξη πράξεων που απειλούν την ειρήνη, την ασφάλεια ή τη σταθερότητα της Σομαλίας και ορίζει ότι στις πράξεις αυτές μπορούν επίσης να περιλαμβάνονται, μεταξύ άλλων, ο σχεδιασμός, η καθοδήγηση ή η τέλεση πράξεων που περιλαμβάνουν σεξουαλική και έμφυλη βία.
                  
               
                     (3)
                  
                  
                     Η απόφαση 2010/231/ΚΕΠΠΑ θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 2 της απόφασης 2010/231/ΚΕΠΠΑ, η πρώτη περίπτωση αντικαθίσταται από το ακόλουθο κείμενο:
            
                        «—
                     
                     
                        εμπλέκονται σε ή υποστηρίζουν πράξεις οι οποίες απειλούν την ειρήνη, την ασφάλεια ή τη σταθερότητα της Σομαλίας, όπου οι εν λόγω πράξεις συμπεριλαμβάνουν, αλλά χωρίς να περιρορίζονται σε αυτά:
                        
                                    i)
                                 
                                 
                                    τον σχεδιασμό, την καθοδήγηση ή την τέλεση πράξεων που περιλαμβάνουν σεξουαλική και έμφυλη βία·
                                 
                              
                                    ii)
                                 
                                 
                                    πράξεις που απειλούν τη διαδικασία ειρήνευσης και συμφιλίωσης στη Σομαλία·
                                 
                              
                                    iii)
                                 
                                 
                                    πράξεις που απειλούν με βία την ομοσπονδιακή κυβέρνηση της Σομαλίας ή την αποστολή της Αφρικανικής Ένωσης στη Σομαλία (AMISOM)».
                                 
                              
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 10 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Απόφαση 2010/231/ΚΕΠΠΑ του Συμβουλίου, της 26ης Απριλίου 2010, για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (ΕΕ L 105 της 27.4.2010, σ. 17).